9.3.2007 Den Europæiske Unions Tidende L 69/39 RÅDETS AFGØRELSE af 22. februar 2007 om Det Europæiske Fællesskabs holdning til udkast til regulativ fra De Forenede Nationers Økonomiske Kommission for Europa om godkendelse af opdelingsanordninger til beskyttelse af personerne i køretøjer mod bagageforskydning, leveret som ikke-originalt udstyr til køretøjer (EØS-relevant tekst) (2007/160/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under De Forenede Nationers (FN) Økono- miske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (), særlig artikel 4, stk. 2, andet led, under henvisning til forslag fra Kommissionen, under henvisning til samstemmende udtalelse fra Europa-Parla- mentet, og ud fra følgende betragtninger: (1) — Udkastet til regulativ fra FN's Økonomiske Kommission for Europa (i det følgende benævnt »udkastet til UN/ECE- regulativet«) om godkendelse af opdelingsanordninger til beskyttelse af personerne i køretøjer mod bagageforskyd- ning, leveret som ikke-originalt udstyr til køretøjer (?), tager sigte på at fjerne de tekniske hindringer for samhandelen med motorkøretøjer mellem de kontrahe- rende parter for så vidt angår disse komponenter, samtidig med at der opnås en høj grad af sikkerhed og miljøbeskyttelse. (2) — Fællesskabet bør fastlægge sin holdning til ovennævnte udkast til UN/ECE-regulativ og derfor gøre det muligt for Fællesskabet, repræsenteret ved Kommissionen, at stemme for udkastet. (3) — Da forslaget til regulativ omfatter levering af ikke-origi- nalt udstyr til køretøjer, vil det ikke skulle integreres i systemet for EF-typegodkendelse af motorkøretøjer — TRUFFET FØLGENDE AFGØRELSE: Artikel 1 Udkastet til UN/ECE-regulativet om godkendelse af opdelings- anordninger til beskyttelse af personerne i køretøjer mod baga- geforskydning, leveret som ikke-originalt udstyr til køretøjer, godkendes hermed. Artikel 2 Fællesskabet, repræsenteret ved Kommissionen, stemmer for det udkast til UN/ECE-regulativ, der er omhandlet i artikel 1 ved afstemningen på et kommende møde i administrationsudvalget for verdensforummet for harmonisering af regulativer for motorkøretøjer under FN's Økonomiske Kommission for Europa. Artikel 3 UNJECEF-regulativet om godkendelse af opdelingsanordninger til beskyttelse af personerne i køretøjer mod bagageforskydning, leveret som ikke-originalt udstyr til køretøjer, integreres ikke i systemet for EF-typegodkendelse af motorkøretøjer. Udfærdiget i Bruxelles, den 22. februar 2007. På Rådets vegne F. MUNTEFERING Formand ()) EFT L 346 af 17.12.1997, s. 78. (?) Dokument TRANS/WP.29/2005/88.